U-I-17/98
Natisni
Opravilna št.:
U-I-17/98
Datum odločitve:
1. 6. 2000
Objavljeno:
OdlUS IX, 153
ECLI:
ECLI:SI:USRS:2000:U.I.17.98
Akt:
Navodilo o upoštevanju posebnosti pri revidiranju zavarovalnic in pozavarovalnic z dne 26. 3. 1996

Navodilo o aktuarskem preverjanju oblikovanja zavarovalnotehničnih rezervacij in rezerv z dne 12. 9. 1996
Izrek:
Postopek za preizkus pobude za začetek postopka za oceno ustavnosti in zakonitosti Navodila o upoštevanju posebnosti pri revidiranju zavarovalnic in pozavarovalnic z dne 26. 3. 1996 ter Navodila o aktuarskem preverjanju oblikovanja zavarovalnotehničnih rezervacij in rezerv z dne 12. 9. 1996 se ustavi.
Evidenčni stavek:
Ker je pobudnica na poziv Ustavnega sodišča, naj sporoči, ali pri pobudi za oceno ustavnosti in zakonitosti navodil, ki sta med postopkom prenehala veljati, še vztraja, ter hkrati pojasni, kako bi morebitna ugotovitev Ustavnega sodišča, da sta bila izpodbijana akta predpisa ter da sta bila protiustavna in nezakonita, vplivala na njen pravni položaj, sporočila, da pri vloženi pobudi ne vztraja, je bil postopek za preizkus pobude ustavljen.
Geslo:
Ustavno sodišče, ustavitev postopka zaradi umika pobude.
Zavarovalništvo, zavarovalni nadzor.
Ustavno sodišče, presoja predpisa, ki je med postopkom prenehal veljati.
Pravna podlaga:
Zakon o Ustavnem sodišču (ZUstS), 6., 47. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
drugi akti
Vlagatelj:
Zavarovalnica Triglav, d.d., Ljubljana
Datum vloge:
15. 1. 1998
Vrsta odločitve:
sklep
Vrsta rešitve:
ustavitev
Dokument:
US20148
Dokument v PDF obliki:
U-I-17-98.pdf
120 KB
Prenesite datoteko
U-I-17/98
1. 6. 2000
S K L E P
Ustavno sodišče je v postopku za preizkus pobude Zavarovalnice Triglav, d.d., Ljubljana, ki jo zastopa predsednica uprave, generalna direktorica Nada Klemenčič, na seji dne 1. junija 2000
s k l e n i l o :
Postopek za preizkus pobude za začetek postopka za oceno ustavnosti in zakonitosti Navodila o upoštevanju posebnosti pri revidiranju zavarovalnic in pozavarovalnic z dne 26. 3. 1996 ter Navodila o aktuarskem preverjanju oblikovanja zavarovalnotehničnih rezervacij in rezerv z dne 12. 9. 1996 se ustavi.
O b r a z l o ž i t e v
1. Pobudnica je vložila pobudo za oceno ustavnosti in zakonitosti v izreku opredeljenih navodil, ki jih je izdal Urad za zavarovalni nadzor in na podlagi katerih bi morala upoštevati zavarovalno- statistične standarde. Mnenja je, da neobjavljeni navodili nista bili usklajeni z Zakonom o zavarovalnicah (Uradni list RS, št. 64/94 in 35/95 - popr. - v nadaljevanju: ZZav), zaradi česar naj bi bili v neskladju s tretjim odstavkom 153. člena ter s 154. členom Ustave.
2. Ker so na podlagi drugega odstavka 362. člena Zakona o zavarovalništvu (Uradni list RS, št. 13/2000 - v nadaljevanju:
ZZavar) s 3. 3. 2000, ko je bil uveljavljen ZZavar, prenehali veljati vsi predpisi, izdani na podlagi ZZav, je Ustavno sodišče pobudnico pozvalo, naj sporoči, ali še vztraja pri pobudi. Kolikor vztraja, pa naj še pojasni, kako bi morebitna ugotovitev Ustavnega sodišča, da sta bila izpodbijana akta predpisa ter da sta bila protiustavna in nezakonita, vplivala na njen pravni položaj. Po določbi 47. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) namreč Ustavno sodišče lahko ugotovi, da izpodbijani predpis, ki je med postopkom prenehal veljati, ni bil v skladu z Ustavo in z zakonom le, če bi bilo treba odpraviti posledice protiustavnosti oziroma nezakonitosti.
3. Ker je pobudnica sporočila, da pri vloženi pobudi ne vztraja, je Ustavno sodišče postopek ustavilo.
4. Ustavno sodišče je sprejelo ta sklep na podlagi 6. člena ZUstS in prve alinee 52. člena Poslovnika Ustavnega sodišča Republike Slovenije (Uradni list RS, št. 49/98) v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam-Lukić. Sklep je sprejelo soglasno.
P r e d s e d n i k
Franc Testen